CELEX: 32021D0463
Language: bg
Date: 2021-03-09 00:00:00
Title: Решение (ЕС) 2021/463 на Съвета от 9 март 2021 година относно позицията, която трябва да се заеме от името на Европейския съюз в рамките на Административния комитет, създаден по силата на Митническата конвенция относно международния превоз на стоки под покритието на карнети ТИР, във връзка с измененията на посочената Конвенция

18.3.2021   
               
               
                  BG
               
               
                  Официален вестник на Европейския съюз
               
               
                  L 95/1
               
            
         РЕШЕНИЕ (ЕС) 2021/463 НА СЪВЕТА
         от 9 март 2021 година
         относно позицията, която трябва да се заеме от името на Европейския съюз в рамките на Административния комитет, създаден по силата на Митническата конвенция относно международния превоз на стоки под покритието на карнети ТИР, във връзка с измененията на посочената Конвенция
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Митническата конвенция относно международния превоз на стоки под покритието на карнети ТИР от 14 ноември 1975 г. („Конвенцията ТИР“) беше одобрена от името на Европейската икономическа общност с Регламент (ЕИО) № 2112/78 на Съвета (1) и влезе в сила по отношение на Общността на 20 юни 1983 г.
                  
               
                     (2)
                  
                  
                     Консолидиран текст на Конвенцията ТИР беше публикуван като приложение към Решение 2009/477/ЕО на Съвета (2). В посоченото решение се предвиждат бъдещи изменения на Конвенцията ТИР се публикуват от Комисията в Официален вестник на Европейския съюз, като се посочва датата на влизането им в сила.
                  
               
                     (3)
                  
                  
                     Съгласно Конвенцията ТИР Административният комитет, създаден от Конвенцията ТИР („Административният комитет“), може да приема изменения на Конвенцията ТИР и приложенията към нея с мнозинство от две трети от присъстващите и гласуващи негови членове.
                  
               
                     (4)
                  
                  
                     На 74-тата си сесия, която ще се състои между 9 и 12 февруари 2021 г., или на следваща сесия Административният комитет трябва да приеме няколко изменения на приложенията към Конвенцията ТИР.
                  
               
                     (5)
                  
                  
                     За да се вземе предвид вече приетото изменение на член 18 от Конвенцията ТИР, с което се увеличи общият брой на митническите учреждения, които могат да участват в операция ТИР, е необходимо да се измени приложение 1 към Конвенцията ТИР и да се актуализира оформлението на вариант 1 и вариант 2 на образеца на карнет ТИР.
                  
               
                     (6)
                  
                  
                     Целесъобразно е да се установи позицията, която трябва да се заеме от името на Съюза в рамките на Административния комитет във връзка с измененията на Конвенцията ТИР, тъй като тези изменения ще бъдат обвързващи за Съюза.
                  
               
                     (7)
                  
                  
                     Поради това позицията на Съюза в рамките на Административния комитет, следва да се основава на проектоизмененията, приложени към настоящото решение,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на на Административния комитет, създаден от Митническата конвенция относно международния превоз на стоки под покритието на карнети ТИР, по време на неговата 74-та сесия на 9-12 февруари 2021 г. или на някоя следваща сесия във връзка с измененията на посочената Конвенция, се основава на проектоизмененията, приложени към настоящото решение.
            Незначителни технически промени в проектоизмененията могат да бъдат одобрени от представителите на Съюза в Административния комитет без допълнително решение на Съвета.
         
         
            Член 2
            Позицията, посочена в член 1, се изразява от Комисията. При официално гласуване в Административния комитет държавите членки изразяват позицията на Съюза, като действат съвместно в интерес на Съюза.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 9 март 2021 година.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  Регламент (ЕИО) № 2112/78 на Съвета от 25 юли 1978 г. относно сключване на Митническа конвенция за международен превоз на стоки под знака на ТИР карнети (Конвенция ТИР) от 14 ноември 1975 г. в Женева (ОВ L 252, 14.9.1978 г., стр. 1).
         
            (2)  Решение 2009/477/ЕО на Съвета от 28 май 2009 г. за публикуване в консолидиран вид на текста на Митническата конвенция относно международния превоз на стоки под покритието на карнети ТИР (Конвенция ТИР) от 14 ноември 1975 г., както е изменена след тази дата (ОВ L 165, 26.6.2009 г., стр. 1).
      
      
         
            ПРИЛОЖЕНИЕ
            
               Приложение 1, ВАРИАНТ 1, страница 2 от корицата: Образец на карнета ТИР, т. 5 от Règles relatives à l’utilisation du carnet TIR
            
            
               Думата quatre се заменя с думата huit
            
               Приложение 1, ВАРИАНТ 1, страница 3 от корицата: Образец на карнета ТИР, вариант 1, т. 5 от Rules regarding the use of the TIR Carnet
            
            
               Думата four се заменя с думата eight
            
               Приложение 1, ВАРИАНТ 1, страница 5 (бяла) от образеца на карнета ТИР, отрязък № 1
            
            Съществуващият отрязък № 1 се заменя със следния (1):
            
               Приложение 1, ВАРИАНТ 1, страница 6 (зелена) от образеца на карнета ТИР, вариант 1, отрязък № 2
            
            Съществуващият отрязък № 2 се заменя със следния (2):
            
               Приложение 1, ВАРИАНТ 2, страница 2 от корицата: Образец на карнета ТИР, т. 5 от Règles relatives à l’utilisation du carnet TIR
            
            
               Думата quatre се заменя с думата huit
            
               Приложение 1, ВАРИАНТ 2, страница 3 от корицата: Образец на карнета ТИР, вариант 1, т. 5 от Rules regarding the use of the TIR Carnet
            
            
               Думата four се заменя с думата eight
            
               Приложение 1, ВАРИАНТ 2, страница 12 (бяла) от образеца на карнета ТИР, отрязък № 1
            
            Съществуващият отрязък № 1 се заменя със следния (3):
            
               Приложение 1, ВАРИАНТ 2, страница 13 (зелена) от образеца на карнета ТИР, отрязък № 2
            
            Съществуващият отрязък № 2 се заменя със следния (4):
            
               
            
               
            
               
            
               
            
               (1)  Вж. стр. 2 от настоящото приложение.
            
               (2)  Вж. стр. 3 от настоящото приложение.
            
               (3)  Вж. стр. 4 от настоящото приложение.
            
               (4)  Вж. стр. 5 от настоящото приложение.